หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
19 ส.ค. 2558

SUPER ย้ำ แนวรับ 1.69 บาท แนวต้าน 1.82 บาท
ประเด็นวิเคราะห์:
– ขอย้ำถึงความแกร่งของ SUPER ต่ออีกวัน จากที่วานนี้ตลาดจะแกว่งผันผวนในแดนลบสักเพียงใด แต่ SUPER ยังคงแกร่งยืนเหนือแนวรับ 1.70 บาท ขึ้นได้อย่างเหนียวแน่น พร้อมกับขึ้นมาปิดที่ 1.75 บาท ด้วย Volume ที่เพิ่มขึ้นอย่างมีนัยฯ
– ขณะที่ MACD ล่าสุดที่ใกล้เกิดสัญญาณบวกจากการขึ้นตัดเส้น 0 ขึ้นมา โดยหากวันนี้ SUPER ปิดไม่ต่ำกว่า 1.66 บาทสัญญาณดังกล่าวจะเกิดทันที (ซึ่งมีโอกาสสูงมาก) และจากอดีตที่ผ่านมา หากเกิดสัญญาณดังกล่าว SUPER มักจะดีดตัวขึ้นแรงได้เสมอ ทำให้เชื่อว่าราคาจะสามารถปรับตัวขึ้นได้ โดยมีแนวต้านแรกที่ SMA 75 วันที่ 1.82 บาท หากผ่านได้มีแนวต้านถัดไปที่ SMA 200 วัน ที่ 1.90 บาท
– ซื้อ โดยมีเป้าหมายทำกำไรที่ 1.90 บาท และตั้งจุดตัดขาดทุน 2% จากทุน